Minagi tahaks stipendiumi. Mille jaoks?  A) riigilt - kirjutan, et riigieelarve koostamine on kulgenud edukalt. Tegelikult polegi järgmine aasta nõnda palju raha vaja. Eestis ei peagi kulutama mõttetustele (kultuur, sport jne).  B) Pankadelt - võin  pajatada, et majanduslangus on pisike ülepaisutatud probleem. Eesti pangad on tublid, investeerige oma raha sinna.  c) Kiirlaenufirmadelt - selgitan rahvale, et tegelikult on SMS-laen praegu ainuõige lahendus. Tunduvalt parem kui Türisalu panka pöörduda. Ja tagasimaksed - pole probleemi. Intressid on imepisikesed.  D)Ostukeskustelt - teen pikad reportaažid ühe müügikeskuse argipäevast. Küsin klientidelt positiivset vastukaja. Avaldan keskuste juhtide pikad jutud teemal, miks on nende koht ühe tavalise  eestlase jaoks parim.  E) Telekanalitelt - teen tasuta reklaami telesaadetele. Võin paralleelselt kirjutada mitmest telekanalist, pole probleem. Omaette rubriigid saab teha.  Pealkirjad - X saade purustas vaatajarekordid. "Meie rõhume kvaliteedile," ütleb kanali juht siiralt.    Ja loomulikult ajakirjanike liidult!  Ma tahan minna Londonisse The Suni toimetuse maja vaatama. Teen sellest pilti ka, õpin paremini kirjutama.  Muuhulgas väisan kohalikke pubisid, see läheb ka  kuludesse kirja.    Ma olen siiralt kurb, et Tallinna keskerakondlik linnavalitsus mulle üleskutset ei saatnud - preemiad    Ma leian, et oleksin ideaalne kandidaat. Ma kirjutaks asjast, kirjutaks toredatest linnajuhtidest, avaldaks Raepressi pressiteateid muutmata kujul.    Oeh, aga nii ta läks.